
(VI RLP 0,4 kV elektros tinklai, generatoriaus ARĮ skydas)

	Žymuo
	Medžiagų
gaminių
pavadinimas
	Panaudojimo
sritis
	Charakteristika, techniniai ir įrengimo reikalavimai

	TS 01
	Darbo jėga, saugos priemonės
	Generatoriaus ARĮ skydas
	Paruošiamieji ir baigiamieji darbai. Objekto apžiūra, esamos elektros skydo principinės schemos patikslinimas natūroje, darbų atlikimo laiko ir elektros tiekimo nutraukimo suderinimas su užsakovu. Darbo vietos paruošimas, įtampos atjungimas, apsauginis įžeminimas, aptvėrimas ir įspėjamųjų ženklų įrengimas. Baigus darbus – skydo išvalymas, darbo vietos sutvarkymas, vykdomosios schemos pakeitimų atžymėjimas ir perdavimas užsakovui, izoliacijos varžos bei įžeminimo laidininko tęstinumo matavimai, matavimo protokolų ir įrenginių dokumentų (pasų, atitikties deklaracijų, naudojimo instrukcijų lietuvių kalba) perdavimas. Darbus atlieka tik atestuoti elektrotechnikos darbuotojai, laikantis Elektros įrenginių eksploatavimo saugos taisyklių ir Elektros įrenginių įrengimo bendrųjų taisyklių reikalavimų.

	TS 02
	Demontuojama įranga
	Generatoriaus ARĮ skydas
	Esamo skydo įrangos demontavimas. Išmontuojami esami netinkamos (per mažos) galios komutaciniai aparatai, kurie dirbdami kaista, jų jungiamieji laidai bei gnybtai. Prieš demontavimą visos galios ir valdymo grandinės paženklinamos ir užfiksuojamos (schema, nuotraukos). Demontuojama nepažeidžiant skydo korpuso, karkaso, esamų matavimo prietaisų ir toliau naudojamos apsaugos aparatūros. Demontuota įranga surašomuoju aktu perduodama užsakovui arba, raštu suderinus su užsakovu, utilizuojama rangovo lėšomis.

	TS 03
	Montavimo darbai
	Generatoriaus ARĮ skydas
	ARĮ bloko instaliavimas į esamą skydą. Naujas automatinio rezervo įjungimo įrenginys montuojamas ant montažinės plokštės esamame skyde; keičiama galios grandinių komutacija, generatoriaus valdymo (paleidimo / stabdymo) grandinės prijungiamos prie naujo valdiklio. Galios laidininkai ir šynos parenkami ne mažesnio skerspjūvio, nei reikalinga 200 A vardinei srovei, su atitinkamo dydžio antgaliais; visos kontaktinės jungtys priveržiamos gamintojo nurodytu sukimo momentu. Privalomas mechaninis ir elektrinis tinklo bei generatoriaus įvadų blokavimas – negalimas vienalaikis abiejų šaltinių įjungimas. Išlaikomas skydo apsaugos laipsnis, įžeminimo (PE) grandinės tęstinumas ir reikiami oro tarpai tarp srovinių dalių, užtikrinamas natūralus įrangos vėdinimas.

	TS 04
	Derinimo darbai, bandymai
	Generatoriaus ARĮ skydas ir dyzelinis generatorius
	Derinimo darbai. Generatoriaus valdymo parametrų perprogramavimas pritaikant prie naujo perjungiklio valdiklio tipo: perjungimo uždelsimo laikai, įtampos ir dažnio leistinos ribos, generatoriaus paleidimo ir atvėsinimo trukmė, automatinis grįžimas į tinklo maitinimą atsistačius įtampai. Atliekami funkciniai bandymai imituojant tinklo įtampos dingimą: automatinis generatoriaus paleidimas, apkrovos perjungimas, darbas su apkrova, grįžimas į tinklo maitinimą ir generatoriaus sustabdymas. Bandymai atliekami dalyvaujant užsakovo atstovui, rezultatai įforminami aktu. Užsakovui perduodama valdiklio nustatymų suvestinė ir personalo apmokymas naudotis įrenginiu.

	TS 05
	Automatinis galios perjungėjas (ARĮ / ATS)
	Generatoriaus ARĮ skydas
	ABB automatinis galios perjungėjas su integruotu valdymo bloku, vardinė srovė 160–200 A, vardinė įtampa 400 V, 50 Hz, naudojimo kategorija AC-33B, su tvirtinimo detalėmis ir montažine plokšte. Tipas OXB200E3S3QB arba analogas, kurio techniniai rodikliai ne prastesni. Privalo turėti mechaninę ir elektrinę blokuotę tarp įvadų, rankinio perjungimo galimybę dingus valdymo įtampai, padėties (tinklas / generatorius / 0) indikaciją ir sausus kontaktus būsenai signalizuoti. Įrenginio vardinė srovė parenkama su atsarga esamai apkrovai, kad būtų pašalintas komutacinių aparatų kaitimas. Atitiktis LST EN IEC 60947-6-1. Analogas taikomas tik raštu suderinus su užsakovu.

	TS 06
	Komutaciniai gnybtai
	Generatoriaus ARĮ skydas
	Galios prijungimo gnybtai 8x2x120 mm² – skirti prijungti iki 120 mm² skerspjūvio varinius laidininkus, vardinė srovė ne mažesnė kaip 200 A, izoliacijos įtampa ne mažesnė kaip 690 V. Montuojami ant DIN bėgelio arba montažinės plokštės, su galinėmis atramomis, skiriamosiomis plokštelėmis ir apsauginiais dangteliais nuo atsitiktinio prisilietimo. Kiekvienas gnybtas paženklinamas pagal vykdomąją schemą.

	TS 07
	Montažinės medžiagos
	Generatoriaus ARĮ skydas
	Laidai, jungtys ir montažinės medžiagos. Varinių gyslų laidai ir kabeliai su behalogene, sunkiai degia izoliacija: galios grandinių skerspjūvis parenkamas pagal ne mažesnę kaip 200 A apkrovą, valdymo grandinių – ne mažiau kaip 1,5 mm². Naudojami presuojami antgaliai, kabelių sąvaržos, DIN bėgeliai, kabelių kanalai, izoliacinės medžiagos, grandinių ir gnybtų ženklinimo žymekliai. Visos grandinės sužymimos pagal vykdomąją schemą; naudojama tik nauja, CE ženklu pažymėta ir galiojančius atitikties dokumentus turinti produkcija.



